Kurikan Soittokunta: MOVIETIME / Livestream-konsertti
Kurikan Soittokunta soittaa Seinäjoen Rytmikorjaamon isolta lavalta MOVIETIME-konsertin äitienpäivänä 9.5. klo 18. Soittokuntaa johtaa Anna Sillanpää ja laulusolistina esiintyy upea Heini Ikonen. Ohjelmistossa tuttuja elokuvasävelmiä ja meneviä viihdenumeroita. Konsertti striimataan Kurikan kaupungin YouTube-kanavalla ja KurikkaLIVE-Facebook-kanavalla. Soittokunta ja Kurikan kaupunki tarjoavat tämän konsertin yleisölle ilmaiseksi. Tarkemmat ohjeet ja linkki konserttiin löytyvät osoitteesta: bit.ly/soittokunta Tervetuloa vietäämään äitienpäiväiltaa kanssamme hyvän musiikin parissa!
Virtuaaliseminaari lisätyn todellisuuden ja interaktiivisten ratkaisujen mahdollisuuksista etä- ja hybridikäytössä
SIGCHI Finland Oy yhteistyössä Vaasan yliopiston kanssa
Virtuaaliseminaari: Remote experiences – voiko kaiken hoitaa etänä?
Tervetuloa kevätseminaariin keskustelemaan läsnäolon ja osallistamisen mahdollisuuksista maantieteellisistä välimatkoista huolimatta! Seminaarin keskiössä ovat teknologiset ratkaisut ja työelämäkäytännöt ihmisen ja tietokoneen välisessä vuorovaikutuksessa, esimerkiksi lisätyn todellisuuden hyödyntäminen etäkäytössä ja interaktiiviset ratkaisut. Tapahtumassa on asiantuntijaesiintyjiä ja mahdollisuus osallistua työpajoihin, joissa keskustellaan AR-VR-teknologian mahdollisuuksista sekä suunnittelu- ja kehitystyöratkaisuista etä-hybridityössä. Tarkempi agenda julkaistaan lähempänä seminaarin ajankohtaa. Suomenkielinen virtuaalitapahtuma on avoin ja osallistujille maksuton. Seminaarista vastaavat SIGCHI Finland ja VME Interaction Design Environment.
Leena Leppäniemi ja Johanna Pitkäranta kertovat uusista kirjoistaan
Kirjallisuusilta, jossa Leena Leppäniemi kertoo kirjastaan Parempaa elämää etsimässä ja Johanna Pitkäranta runokirjastaan Valakiapuoli.
Tutustu tuulitunnelilentämiseen ja laskuvarjohyppäämiseen samassa kurssikokonaisuudessa!
Laskuvarjohyppäämisen & tunnelilentämisen alkeiskurssi
Tarjolla loistava mahdollisuus tutustua kahden käsi kädessä kulkevan lajin maailmaan yhdessä kurssikokonaisuudessa! Alavuden Ilmailukerho Ry järjestää kurssin, jossa tutustutaan ensin vapaapudotukseen kontrolloidusti sisätiloissa vapaalentotunneli Föönissä Helsingissä, minkä jälkeen kurssilaiset suorittavat laskuvarjohyppykurssin ja hyppäävät ensimmäisen hyppynsä lentokoneesta Alavudella. Tuulitunnelissa opitut keholla lentämisen perustaidot auttavat hyvin alkuun laskuvarjohyppyuralla, ja molemmista lajeista löytyy kiinnostuneelle harrastajalle rutkasti kehitysmahdollisuuksia! Tämä kurssikokonaisuus on edullinen pakettitarjous, jossa pääset alkuun kahdessa vauhdikkaassa lajissa hyvin muotoiltuna kokonaisuutena. Kurssi on ensisijaisesti suunnattu niille, joilla on ajatus aloittaa uusi harrastus tai kokeilla molempia lajeja. Kurssi toteutetaan kaksiosaisena. Ensimmäinen osa järjestetään Helsingissä 5.-6.6.2021 ja se sisältää laskuvarjohyppykurssin teoriat ja Föönin pro-lentokurssin, eli noin 15 lentominuuttia. Kurssilaiset oppivat tuulitunnelilentämisen perustaidot ja saavat pro-statuksen Föönin vapaalentotunneliin. Pro-lentäjät voivat tulevaisuudessa ostaa lisää lentominuutteja edullisemmilla pro-hinnoilla ja jatkaa vapaalentotaitojensa hiomista tuulitunnelissa omatoimisesti tai lentokavereiden ja koutsin kanssa. Huomaathan, että majoitus Helsingissä ei kuulu kurssin hintaan. Helsingissä on monipuoliset mahdollisuudet varata esimerkiksi airbnb-majoitus kohtuulliseen hintaan. Kurssilaiset voivat järjestää majoituksen esimerkiksi yhdessä kimppamajoituksena. Kurssin toinen osa järjestetään Alavudella 11.-13.6..2021. Tällöin kurssilaiset suorittavat laskuvarjohyppäämisen alkeiskurssin loput teoriat ja käytännön osuudet. Kurssi toteutetaan pakkolaukaisukurssina, eli laskuvarjo aukeaa automaattisesti koneesta poistuttaessa. Laskuvarjohyppäämisen alkeiskurssiin kuuluu teorian lisäksi käytännön harjoitteita sekä kokeet, minkä jälkeen hypätään ensimmäiset laskuvarjohypyt. Kokonaishintaan sisältyy kaksi laskuvarjohyppyä – ensimmäinen pakkolaukaisuhyppy sekä ensimmäinen itseaukaisuhyppy, jolla hyppääjä avaa laskuvarjonsa ensimmäisen kerran täysin omatoimisesti. Alkeiskurssin suoritettuaan kurssilaiset voivat jatkaa laskuvarjohyppäämistä Alavuden Ilmailukerholla. Oppilaat maksavat alkeiskurssin ulkopuoliset hypyt yksittäin, korkeudesta riippuen oppilashyppyjen hinta on noin 25-32 €/kpl. Hyppyhintaan kuuluu aina kalustovuokra, eli oppilashyppääjät saavat käyttää kerhon kalustoa koko oppilasuransa ajan. Kerholla on myös majoitusmahdollisuus ja kattavat fasiliteetit. Oppilaskoulutusohjelman suorittaneet hyppääjät saavat itsenäisen hyppääjän lisenssin ja voivat jatkaa lajin harrastamista osana aktiivista, lämmintä ja innostavaa harrastajakuntaa! Tutustu vapaalentotunneli Fööniin: https://xn--fni-snaa.fi/ Maksuvälineet: Kurssi maksetaan omalla pankki viitteellä jonka saat kurssin alussa. Lisäksi kerholla käyvät maksuvälineenä käteisen lisäksi myös Visa-, Visa Debit-, Visa Electron-, V PAY-, Business Eurocard-, MasterCard-, Debit MasterCard- ja Maestro-kortit. Lisäksi voit käyttää seuraavia liikuntaseteleitä: Tyky, Smartum, Edenred, Sporttipassi Hinta: 490€ Ilmoittautuminen: htpps://www.alavudenilmailukerho.com/kurssit/varaa-kurssi/28-foonikurssi
{"sv":"","en":"","fi":"Tapahtuma alkaa Hyypän majalla klo 11."}
Kävelytapahtuma Suomen ja Ruotsin vuonna 1941 käymän kävelykilpailun muistoksi.
Maksuton kävelytapahtuma kahdeksankymmenen vuoden takaisen Suomen ja Ruotsin välisen Maaottelumarssin 1941 muistoksi. Kymmenen kilometrin kävelyn jälkeen voi lunastaa 5 € hintaisen muistopinssin. Mitä? Maakuntamarssi - yhteisöllinen kävelytapahtuma Hyypänjokilaaksossa vuoden 1941 Maaottelumarssia muistellen. Missä? Hyypän majalla, Könnönkyläntie 25, 61940 Kauhajoki. Milloin? Lauantai 8.5 klo 11.00. Hinta? Maksuton. Kävelyn jälkeen on mahdollista lunastaa 5€ hintainen muistopinssi. Maaottelumarssi 1941 oli kävelykilpailu, joka käytiin Suomen ja Ruotsin välillä 4.–25. toukokuuta 1941. Sääntöjen mukaan eniten suorituksia kirjannut maa voittaisi.
Hinnat: 10€/hlö (6km ja 10 km), 15€/hlö (17 km), 25 €/perhe. Hintaan sisältyy juomahuolto reitin varrella, keittolounas ja kahvi.
{"sv":"","en":"","fi":"Osallistujat ilmoittautuvat Hyypän majalla 29.08.2021 klo 11.00-12.00. Ilmoittautumisen yhteydessä osallistumismaksu käteisellä."}
Patikointia Hyypänjokilaakson kulttuurimaisemassa.
Hyypänjokilaakson neuvottelukunta, Hyypän Urheilijat, Hyypän kyläseura sekä Etu-Hyypän maaseutunaiset. Tapahtuma on osa Euroopan kultturiympäristöpäiviä.
Hyypänjokilaakson Patikka kutsuu ulkoilemaan valtakunnallisesti arvokkaaseen kulttuurimaisemaan! Patikointi tapahtuu Hyypän majalta lähteviä, merkattuja kävelyreittejä pitkin halki Hyypänjokilaakson maisema-alueen. Päivämäärä ja aika: 29.08.2021 klo 11.00-12.00 Lähtö: Hyypän majalta, Könnönkyläntie 25, 61940 Kauhajoki (opastus) Reittivaihtoehdot: 6 km, 10 km ja 17 km Hinnat: 10€/hlö (6km ja 10 km), 15€/hlö (17 km), 25 €/perhe Hintaan sisältyy juomahuolto reitin varrella, keittolounas ja kahvi. Osallistujat ilmoittautuvat Hyypän majalla 29.08.2021 klo 11.00-12.00. Ilmoittautumisen yhteydessä osallistumismaksu käteisellä.
8€/10€ (edullisempi hinta S-Etukortilla)
Improliiga on Suomen Nuorisoseurojen kehittämä improvisaatioteatterikilpailu, jota järjestetään vuosittain ympäri maata.
Esitys on nähtävissä lipunostaneille asiakkaille YouTubessa 30.4.2021 klo 19. Lipun ostamisen jälkeen saat vahvistusviestin, jossa on ohje esityksen katsomiseen sekä linkki yleisötutkimukseemme.
Seinäjoella järjestetään jo viidettä kertaa improvisaatioteatteri-kilpailu Improliiga. Kilpailussa yleisö pääsee seuraamaan, kuinka improvisaatiojoukkueet ympäri Suomen heittäytyvät improvisaatiotehtävien vietäväksi. Myös yleisö pääsee vaikuttamaan kilpailun kulkuun! Joukkueiden suoritusta on arvostelemassa tuomaristo, jossa tänä vuonna nähdään maakuntajohtaja Asko Peltola, näyttelijä-ohjaaja Juulia Soidinaho ja päätuomarina toimii näyttelijä Inga Sulin. Voimassa olevien kokoontumisrajoituksia noudattaen tänä vuonna Improliiga järjestetään verkossa ja kilpailu on yleisön katsottavissa perjantaina 30.4.2021. - mikäs sen mukavampi tapa viettää vappuaattoa, kuin Improliigan seurassa! Lue lisää tapahtuman nettisivuilta ja somesta!
220€ koko kurssi, opisk ja yli 15 v. 180€, alle 15v 150€ ja alle 12v. 120€.
{"fi":"Sitova ennakkomaksu 30€ kesäk.lopp. mennessä Tili:FI69 4762 0010 0874 92 ","sv":"","en":""}
Suomenselän taiteilijaseuran taideleiri opettajana taiteilija Mirja Ilkka
Taideleiri Alavuden leirikeskuksessa Vetämäjärvellä 22.-25.7.2021
Leiri soveltuu sekä aloittelijoille kuin edistyneillekin. Tule maalaamaan piirtämään tai kirjoittamaan upean luonnon keskelle. Lisätietoa netti-sivuiltamme ja facebookista.
[{"name":"KÄVELYKIPINÄ-juliste 16.5.2021.pdf","url":"https://dsre702v2imo2.cloudfront.net/event-images/168knbj7uq2_KÄVELYKIPINÄ-juliste 16.5.2021.pdf"}]
Sytytetään yhdessä into ja kipinä kävellä!
Suomen Latu ja Tahko Pihkala -seura haastavat kaikki suomalaiset kävelemään toukokuussa 2021 KÄVELYKIPINÄ-tapahtumissa. Tänä vuonna tulee kuluneeksi 80 vuotta Maaottelumarssista, johon tuolloin osallistui 1,5 miljoonaa suomalaista. Lisätietoja: suomenlatu.fi/kavelykipina. Suomenselän Samoilijat ry järjestää KÄVELYKIPINÄ-tapahtuman Lehtimäen Valkealammella (Valkealammentie 200, 63510 Alajärvi) sunnuntaina 16.5.2021 klo 10–18. Vallitsevan tilanteen vuoksi tapahtuma järjestetään omatoimisena, jolloin pystytään takaamaan osallistujien riittävät turvavälit. Kävelylenkin pituus on 5,4 km ja se on merkitty Valkealammen maastoon nuolilla. Lenkin voi kiertää halutessaan useamman kerran. Lähtö ja maali ovat Valkealammen stadionin paikoitusalueella. Opastus on Valkealammelle johtavasta risteyksestä. Tapahtumaan osallistujien suorituskirjaukset tehdään vihkoon, joka löytyy stadionin pihan katoksen Kävelykipinä-postilaatikosta. Jokainen kävelijä merkitsee vihkoon omatoimisesti tapahtuman aikana klo 10–18 kävelemänsä kilometrit. Kaikki kävelijät, jotka jättävät vihkoon yhteystietonsa, osallistuvat Tahko Pihkala-seuran järjestämään palkintoarvontaan. Tapahtumaan voi osallistua kävellen ja sauvakävellen, tapahtumassa ei juosta eikä mitata aikaa. Kyseessä ei ole kilpailu, vaan mukavaa ja iloista yhteistä liikuntaa korostava tapahtuma, johon jokainen on tervetullut kuntotasostaan riippumatta. KIPINÄKÄVELY-tapahtumat toteutetaan ”Tahkon tapaan”, millä viitataan Tahko Pihkalan tähän päivään asti säilyneisiin oppeihin urheilusta. Keskiössä on siis kilpailun sijaan urheilun ja liikunnan leikillisyys ja hauskanpito sekä ”hitaasti kiiruhtamisen” tärkeys. Suomenselän Samoilijat haastaa KÄVELYKIPINÄ-tapahtumaan myös kaikki toiminta-alueensa (Ähtäri, Soini, Lehtimäki) yhdistykset ja seurat kävelemään ja sauvakävelemään. Tavoite on, että mahdollisimman moni osallistuisi ja löytäisi tapahtumasta uuden innon kävelyyn. KÄVELYKIPINÄ-tapahtumien suojelijana toimii tasavallan presidentti Sauli Niinistö. Sytytetään yhdessä into ja kipinä kävellä! Tervetuloa!
Even & Ossin Mitä oikeasti tarvitsen -livestream-konsertti vie matkalle laulujen taakse sunnuntaina 18.4.2021 klo 19.00
Even & Ossin – Mitä oikeasti tarvitsen livestream-konsertti
Eve & Ossi on duo, joka tunnetaan harvinaisen kauniisti yhteen soivista äänistään sekä raikkaista, puhuttelevista ja elämänmakuisista lauluistaan. Eteläpohjalaislähtöisen ja sittemmin juurilleen palanneen pariskunnan tiet kohtasivat vuonna 2012. Ajatukset musiikista ja elämästä löysivät toisensa pian samalta aallonpituudelta, ja siitä eteenpäin on matkaa taitettu yhdessä. Duon livestream-konsertti vie katsojat matkalle laulujen taakse, jolloin päästään tarinoiden myötä kuulemaan miten pariskunnan yhteinen musisointi on lähtenyt liikkeelle ja miten laulut ovat syntyneet. Eve & Ossi kommentoivat tulevaa konserttia: "Aika usein meiltä kysytään, mistä ja miten meidän laulut syntyvät, ja tuohon kysymykseen on mukava vastata, koska aihe on niin lähellä sydäntä. Niinpä tuumittiin, että tämä konserttihan voisi olla hyvä tilaisuus avata joitakin ajatuksia, tunteita ja tilanteita, jotka ovat vuosien varrella antaneet alkusysäyksiä biiseille, sekä valottaa hieman myös kappaleiden kirjoitusprosessia." Konsertin juontaa Laura Siltala , joka tunnetaan Ilta Lauran kanssa -talk show:sta syvällisenä ja innostavana juontajana. Ihmisten kohtaamista hän on jatkanut toimittajana sekä työyhteisövalmentajana. Lauran mietteitä yhteistyöstä: "Aivan mahtavaa päästä juontamaan tämä konsertti. Ihmiset ovat intohimoni ja tarinat parasta mitä tiedän. Even ja Ossin laulut sisältävät monia syvällisiä ja jokaisen elämää koskettavia teemoja. Tulee olemaan niin mielenkiintoista haastatella heitä laulujen taustoista. Sellainen olo, että päästään raottamaan aarrearkkua, joka on täynnä helmiä ja timantteja! Eve & Ossi julkaisi ensimmäisen levynsä, pienieleisistä virsisovituksista koostuvan "Virren sävelillä" -albumin, kesällä 2015. Sen jälkeen pari on keskittynyt oman musiikin tekemiseen. Marraskuussa 2016 valmistui Toisen silmin -niminen kakkosalbumi ja lokakuussa 2018 kolmas pitkäsoitto, "Yksi niistä". Tuoreimmat singlejulkaisut ovat ilmestyneet keväällä 2021 Mitä oikeasti tarvitsen livestream -konsertti su 18.4. klo 19.00 Liput https://www.tiketti.fi/eve-ossi-mita-oikeasti-tarvitsen-tikettistream-lippuja/73993 Hinnat alk. 12€
Lapuan taidekoulun kevätnäyttely on esillä Patruunagalleriassa, Kulttuurikeskus Vanhassa Paukussa. Tervetuloa!
[{"name":"Lintubongauksen lajikokeilu 24.4.2021 juliste.pdf","url":"https://dsre702v2imo2.cloudfront.net/event-images/c2267m7kmyret9z_Lintubongauksen lajikokeilu 24.4.2021 juliste.pdf"}]
Tule havainnoimaan lintuja ja kevään etenemistä lintuharrastajien opastamana!
Lintubongauksen lajikokeilu Ähtärissä, Lehtimäellä ja Soinissa
Suomenselän Samoilijat järjestää lintubongauksen lajikokeilun kolmella eri paikkakunnalla samaan aikaan. Pääset tutustumaan tähän aamuvirkkujen lajiin lintuharrastajien opastuksella lauantaina 24.4.2021 klo 7–9 Ähtärissä, Lehtimäellä ja Soinissa. Tapahtumat ovat kaikille avoimia ja maksuttomia eikä niihin tarvitse ilmoittautua. ÄHTÄRI: Pöyhösenlammin lintutorni, kokoontuminen klo 7 Lamminkujan päässä. Oppaana Tapio Koskela, puh. 040 545 2913. LEHTIMÄKI: Verijärven lintutorni, kokoontuminen klo 7, opastus lintutornille Takamäentieltä. Oppaana Olli Raivio, puh. 040 583 5011. SOINI: Kokoontuminen Soinin ST1 parkkipaikalla (Multiantie 7) klo 7, josta kuljetaan autoilla havainnointipaikalle. Maskisuositus kimppakyytien ajaksi. Oppaana Anna-Maija Kataja-aho, puh. 040 076 9319. Varusteiksi mukaan tarvitset lämmintä vaatetta, kiikarit sekä omat eväät ja lämmintä juomaa. Noudatamme viranomaisten ohjeita toiminnassamme. Tervetuloa!
Karhea Taidenäyttely meidän jokaisen oman kärsimystiemme kuvausta Kristuksen Via Dolorosan rinnalla.
Akryyli-ja guashitöitä vanerille ja canvasille. Pysäyttää miettimään -tai kulkemaan ohi.
[{"name":"Rakastu retkeilyyn -kurssi 22.-23.5.2021 juliste.pdf","url":"https://dsre702v2imo2.cloudfront.net/event-images/1jllmx7kmxbfq0k_Rakastu retkeilyyn -kurssi 22.-23.5.2021 juliste.pdf"}]
{"fi":"Ilmoittaudu mukaan 7.5. mennessä sähköpostitse Markulle: make.autio@gmail.com. ","sv":"","en":""}
Tule mukaan innostumaan, oppimaan uutta ja rakastumaan retkeilyyn!
Suomenselän Samoilijat järjestää Rakastu retkeilyyn -kurssin viikonloppuna 22.-23.5.2021 Lehtimäen Valkealammella (Valkealammentie 200). Kurssi on tarkoitettu aikuisille aloitteleville retkeilijöille eikä osallistuminen edellytä aiempaa kokemusta retkeilystä. Kurssi on kaikille avoin ja maksuton. Kurssilla saat mukavia luonto- ja retkeilykokemuksia kivassa seurassa. Pääset retkeilemään turvallisessa ympäristössä ja opit retkeilyn perustaitoja ja -tietoja. Innostut retkeilystä ja voit löytää siitä itsellesi uuden harrastuksen. Kurssi alkaa la 22.5. klo 10 ja päättyy su 23.5. klo 16. Valkealammella on mahdollisuus yöpyä omassa majoitteessa lauantain ja sunnuntain välinen yö. Kurssin vetäjinä toimivat Soile ja Markku Autio. Kysy lisää ja ilmoittaudu mukaan 7.5. mennessä sähköpostitse Markulle: make.autio@gmail.com. Ilmoittautuneille lähetetään infokirjeellä lisätietoa kurssista ja kurssilla tarvittavista varusteista. Noudatamme viranomaisten ohjeita toiminnassamme. Tervetuloa! Kurssin järjestää Suomenselän Samoilijat yhteistyössä Etelä-Pohjanmaan Osuuspankin kanssa.
[{"name":"Kevättä Rinnassa.jpg","url":"https://dsre702v2imo2.cloudfront.net/event-images/il2g8kmuk0vny_Kevättä Rinnassa.jpg"}]
Tarja Rinnan naivistinen taidenäyttely Ylistaron monipalvelukirjastolla. Avoinna kirjaston aukioloaikoina. Tervetuloa!
Tervetuloa Rohkeasti eläkkeelle -etäkurssille tiistaina 20.4.2021 klo 12.30–15:30. Yksipäiväinen etäkurssi järjestetään Teamsissä.
Rohkeasti eläkkeelle -kurssi Pohjanmaalla
Tervetuloa Rohkeasti eläkkeelle -etäkurssille tiistaina 20.4.2021 klo 12.30–15:30. Yksipäiväinen etäkurssi järjestetään Teams-kokouksena vallitsevan koronatilanteen takia. Osallistujille lähetetään opastusvideo etäkokoukseen osallistumisesta ennen kurssia. Kurssille otetaan alustavasti enintään 25 kurssiosallistujaa, joten paikkoja on rajallinen määrä. Ennakkoilmoittautuminen on pakollinen, mutta ilmoittautumisen voi perua vielä kurssipäivänäkin. Kurssi on lähtökohtaisesti tarkoitettu erityisesti juuri eläkkeelle jäämässä oleville sekä jokin aika sitten eläköityneille henkilöille. ILMOITTAUTUMINEN KURSSILLE: https://kilta.senioriliitto.fi/Tapahtumat/tapahtumatiedot.aspx?id=10089 Kurssilla käsiteltävinä teemoina ovat muun muassa eläköitymiseen liittyvät kokemukset, eläkkeelle siirtymisen tarjoamat mahdollisuudet sekä vinkit lisääntyneen vapaa-ajan hyödyntämiseksi. Kurssilla kuullaan seuraavat puheenvuorot, joiden aikana on mahdollisuus myös keskustella ja jakaa omia kokemuksia toisten kanssa: TI 20.4. OHJELMA • Tervetuliaissanat ja esittelykierros (hanketyöntekijät Timo Vuori ja Henri Kontkin) • Liikunnan ja hyvinvoinnin merkitys eläkkeelle jäädessä (Kuortaneen Urheiluopiston kouluttaja ja liikunnanopettaja Annu Ridanpää-Taittonen) • Muutoksen kohtaaminen eläkeajan alkaessa (vt. kirkkoherra Jukka Kemppainen) • Seniorit yhteiskunnan voimavarana, miten voi itse olla voimavara (senioriaktiivi, turvallisuusalan asiantuntija Margit Sasi) • Vapaaehtoistoiminnasta (varatuomari, senioriaktiivi Tuulikki Petäjäniemi) • Loppusanat (hanketyöntekijät) Tapahtuma pitää sisällään yhden 20 minuutin mittaisen tauon. Kurssi on yksipäiväinen ja osallistujalle täysin maksuton. Osallistumiseen tarvitaan verkkoyhteys. Itse Teams-kokousta varten ei tarvitse ladata tietokoneelle sovellusta, nettiselaimen käyttökin riittää. Kokoukseen osallistumisesta lähetetään video-ohjeistus ennen kurssia. Teamsiin littyvissä ongelmissa voi ottaa yhteyttä hanketimiin sähköpostitse rose@senioriliitto.fi. Hyväksymme ensisijaisesti kurssille hankkeen kohderyhmään kuuluvat (lähivuosina eläkkeelle jääneet/jäämässä olevat). Voimme kuitenkin ottaa myös pidempään eläkkeellä olleita, mikäli paikkoja jää jäljelle. Hyväksytystä kurssi-ilmoittautumisesta tulee vahvistus lomakkeella annettuun sähköpostiosoitteeseen. Jos ilmoittaudut kurssille, mutta osallistumisellesi ilmaantuu jokin este, ilmoitathan asiasta mahdollisimman ajoissa sähköpostitse osoitteeseen rose@senioriliitto.fi.
{"fi":"Kilpailukalenterin kautta","sv":"","en":""}
Jo legendaariseksi muodostunut nuorisourheilun merkkitapahtuma, jossa EP:n parhaimmisto kohtaa toisensa ja alueen ulkopuoliset haastajat.
Taas yksi aurinkoinen kesäpäivä Kauhajoen Keskuskentällä, jossa mukana yli kaksisataa urheilijaa. Mukana niin alueen kuin koko maan parhaimmisto ja tietenkin Karhun omat kovat nuoret. Miten minta kotimaista kärkitulosta ja piirinennätystä tänään tehdään... Aseet niiden rikkomiseen ovat seuraavat: M17: 400m, 800m, 110m aj, pituus, keihäs N17: 400m, 800m, 100m aj, pituus, keihäs P15: 100m, 300m, 2000m, korkeus, pituus, keihäs T15: 100m, 300m, 2000m, korkeus, pituus, keihäs P13: 60m, 800m, korkeus, kuula, keihäs T13: 60m, 800m, korkeus, kuula, keihäs P11: 60m, 1000m, korkeus, pituus, kuula T11: 60m, 1000m, korkeus, pituus, kuula P9: 40m, 1000m, pituus, kuula T9: 40m, 1000m, pituus, kuula Aikataulut ja tarkemmat tiedot Kilpailukalenterista ja Seuran omilta sivuilta
EPU:n ja Kauhajoen Karhun Yleisurheilujaoston järjestämät avoimet maantiejuoksun PM-kilpailut ja Sisumaantiet
Kilpailukeskuksena toimii Kauhajoen keskustan entinen ala-aste eli Sanssin koulu. Koulun salin pukuhuoneet ja aulatilat ovat käytettävissä. Sisätiloissa on voimassa maskisuositus ja max 20 hlö rajoitus. Urheiluseurojen omille seurateltoille ja verryttelylle on varattu koulun hiekkakenttäalue. Verryttelyyn voi käyttää myös kauniin jokirantapuiston ulkoilureitistöä. Koulun piha-alue ja viereisen Ykköskulman liikekeskuksen parkkialue ovat kilpailujen käytössä, joten pysäköintiin toivotaan käytettävän Kauhajoen keskustan liikekiinteistöjen ja viereisen entisen Kauppaoppilaitoksen sekä hammashoitolan pysäköintialueita. Kilpailureitit ovat pituudeltaan n. 1,4 km, 2,45 km sekä 3,65 km. T & P 9 sarjoissa juostaan 1,4 km reitti T & P 10 ja 11 sarjoissa juostaan 2,45 km reitti T & P 12 ja 13 sarjoissa juostaan 3,65 km reitti T & P 14 ja 15 sarjoissa juostaan 1,4 km reitti ja 2,6 km reitti M & N 17 sarjoista eteenpäin juostaan 3,65 km reitti kahdesti. Kilpailuaikataulu: 11.00 T9, P9 1,4 km 11.10 T10, P10 2,45 km 11.20 T11, P11 2,45 km 11.30 T12, P12 3,65 km 11.40 T13, P13 3,65 km 11.50 T15, P15 3,85 km 12.00 N17, M17, N19, M19, N, M 7,30 km Osanoton varmistus 45min ennen oman lajin alkua. Lähtöpaikan kokoontumisalueelle saavutaan 10 min ennen lähtöä. Palkintojenjako klo 12.00 alkaen ikäjärjestyksessä. Lisätietoja Kilpailukalenterista ja Kauhajoen Karhun YU-jaoston sivuilta https://kauhajoenkarhu.weebly.com/pm-maantie-2021.html Täällä mm. reittikartat
Hengityksen sarvet, tapahtumailmoitus.jpg
Anu Riestola - Hengityksen sarvet taidenäyttely Varikkogalleriassa 1.4.-25.4.2021 https://www.varikko.fi/l/anu-riestola-hengityksen-sarvet/ Avoinna ke-su klo 11-17, vapaa pääsy. Varikkogalleria. Kalevalantie 6B, 60100 Seinäjoki https://www.varikko.fi Tervetuloa!